Case ID: 1188159
Sentence 11: Cavabdeh kassasiya şikayətinin dəlillərində iddiaçının 01.09.1994-cü ildən 31.08.2006-cı ilədək “X” Neft və Qazçıxarma İdarəsində Quyuların əsaslı yeraltı təmir sexində və istehsalata xidmət bazasında işlədiyi qüllə quraşdırıcı peşəsi Nazirlər Kabinetinin müvafiq qərarı ilə təsdiq olunmuş 1 saylı Siyahıda nəzərdə tutulmadığını bildirsə də məhkəmə kollegiyası cavabdehin bu dəlilini əsassız hesab edir.Belə ki, işə apellyasiya instansiyası məhkəməsi tərəfindən baxılarkən Azərbaycan Respublikası Dövlət Neft Şirkəti “X” İstehsalat Birliyi N.Nərimanov adına Neft və Qazçıxarma İdarəsi tərəfindən verilmiş 22 may 2019-cu il tarixli güzəştli arayışdan və iddiaçıya məxsus əmək kitabçasının surətinə əsasən müəyyən edilmişdir ki, iddiaçının “X” Neft və qazçıxarma İdarəsində Quyuların Əsaslı yeraltı təmir sexində və İstehsalata xidmət bazasında 01.09.1994-cü il tarixdən 31.08.2006-cı il tarixədək işlədiyi qülləquraşdırıcı peşəsi Azərbaycan Respublikası Nazirlər Kabinetinin 21 iyun 1993-cü il tarixli 320 nömrəli Qərarı ilə təsdiq olunmuş 1 saylı siyahının Neftin qazılması və hasilatı (dəniz neftçiləri üçün), neft, qaz, qaz kondensatı, kömür və şistin emalı adlı X bölməsinin 1100000a-11587 kod nömrəli güzəştli iş stajı verən qüllə quraşdırıcı peşəsinə uyğundur.